[{"text_idx": "#000004", "text": "Kaks ja pool na\u0308dalat kestnud Keskerakonna, EKRE ja Isamaa konsultatsioonid vo\u0303imuliidu loomiseks on jo\u0303udmas ristteele \u2013 kas edasi kihutatakse u\u0308hes valitsuses nagu imevaibal mo\u0308o\u0308da siledat asfalti vo\u0303i po\u0308o\u0308rab igau\u0308ks enda kruusateele, kus viitasid pole ja siht ebaselge."}, {"text_idx": "#000005", "text": "Kolm erakonda on mo\u0303istmas, et konsultatsioonid peaksid andma vastuse, edasi u\u0308hiselt vo\u0303i eraldi, selle na\u0308dala lo\u0303puks. 4. aprillil koguneb riigikogu uus koosseis, kes valib samal pa\u0308eval parlamendile esimehe, kelle nimi on koos ministrikohtade jaotusega koalitsioonilepingu lahutamatu osa. See eeldab Keskerakonna, EKRE ja Isamaa kokkulepet valitsuse moodustamiseks."}, {"text_idx": "#000006", "text": "Kui kaugel sellest ollakse? Alates 11. ma\u0308rtsist on kokku lepitud palju ja kompromisse on samuti tehtud palju. EKRE pole ainus, keda saab tunnustada paindlikkuses, sest ka Keskerakond ja Isamaa on kolmikko\u0303nelustel osa enda valimisprogrammidesse kirjutatud lubadustest ko\u0303rvale to\u0303stnud."}, {"text_idx": "#000007", "text": "Va\u0308hemalt konsultatsioonide algust iseloomustas ko\u0303igi kolme partei soov see valitsus ka kokku panna. EKRE tekitatud torm naistearstide ja abortide teemal vo\u0303i nende hoiatus vo\u0303imalikest ta\u0308navarahutustest kui rahvuskonservatiivid valitsusse minemisest ko\u0303rvale lu\u0308katakse lisas ko\u0303nelustesse vu\u0308rtsi ja peaminister Ju\u0308ri Ratasele murekortse, kuid ei ma\u0308a\u0308ranud konsultatsioonide kulgu."}, {"text_idx": "#000008", "text": "Ma\u0308a\u0308ravaks saab seni lahendamata ku\u0308simuste lahendamine. Kolmapa\u0308eva hommikul seal kokkuleppeid ei paistnud. Neid pole palju, aga need on po\u0303himo\u0303ttelised, maailmavaatelised erimeelsused."}, {"text_idx": "#000009", "text": "Nii oli EKRE u\u0308ks po\u0303hilisi valimislubadusi kiirraudtee Rail Balticu projekti lo\u0303petamine. Ehk nagu u\u0308tles jaanuari keskel EKRE talvepeol Paides parteiliider Mart Helme: \"Meie konkurentidel pole midagi asjalikku vastu panna \u2013 nu\u0308u\u0308d tuleb vaid vo\u0303imule saada, kuid endastmo\u0303istetavalt ei saa seda, mida veerand sajandit on untsu keeratud, u\u0308he so\u0303rmenipsuga korda, see vo\u0303tab rohkem aega. Aga me saame rongi taas ro\u0308o\u0308bastele \u2013 ja Rail Balticu ro\u0308o\u0308bastelt maha!\""}, {"text_idx": "#000011", "text": "\"Tu\u0308histame kooseluseaduse,\" on teine EKRE lubadus, millele taas Keskerakond ja Isamaa punast tuld na\u0308itavad, sest ei soovi kaotada oma liberaalseid valijaid ning Ju\u0308ri Ratas ei taha ja\u0308a\u0308da ajalooo\u0303pikutesse kui peaminister, kes piiras va\u0308hemuste o\u0303igusi."}, {"text_idx": "#000012", "text": "Edasi. \"Ma\u0308a\u0308ratleme abielu po\u0303hiseaduses mehe ja naise vahelise liiduna,\" tahab EKRE. Ja\u0308lle ei ole sellele ko\u0303iki u\u0308hendavat toetust. Pealegi saab po\u0303hiseadust muuta kiireloomulisena nii, et riigikogus peab selle poolt ha\u0308a\u0308letama neli korda rohkem parlamendiliikmeid kui on vastu, aga sellist toetust ei ole. Siis on vo\u0303imalik po\u0303hiseaduse muutmine riigikogu kahe ja\u0308rjestikuse koosseisu poolt, mida on paaril juhul tehtud, kuid mis no\u0303uab esimesel korral va\u0308hemalt 51 ja teisel korral 61 ha\u0308a\u0308lt \u2013 praegusest vaadates va\u0308hemalt viieaastane protsess, mille lo\u0303pptulemus on teadmata. Ning kolmas variant po\u0303hiseaduse muutmiseks on referendum, mida peale EKRE keegi ei toeta, et mitte anda rahvuskonservatiividele vo\u0303imalust paarikuuliseks jo\u0303uliseks kampaaniaks."}, {"text_idx": "#000013", "text": "Keeruline on EKRE-l saada Keskerakonna ja Isamaa toetus ka enda lubadustele taastada rahvaalgatuse o\u0303igus siduvate referendumite korraldamiseks, kuna partnerid ei taha riskida, et populism hakkaks senisest enam ma\u0308a\u0308rama poliitikat."}, {"text_idx": "#000014", "text": "Samuti puudub vo\u0303imuko\u0303nelejatel u\u0308ksmeel EKRE lubaduse suhtes muuta president rahva poolt valitavaks. Keskerakond suhtuvat sellesse u\u0308ksko\u0303ikselt, aga Isamaa on vastu, sest riigipea valimine parlamendis vo\u0303i valimiskogus vastab ko\u0303ige paremini tema volituste ulatusele."}, {"text_idx": "#000015", "text": "Ta\u0308iesti u\u0308ksinda on EKRE ja\u0308a\u0308nud aga justiitsreformiga, mis on so\u0303nastatud nende valimisprogrammis lubadustega muuta riigikohtunikud valitavaks, kehtestada kohtunikele ta\u0308htajaline ametiaeg, luua riigikogus erikomisjon, mis teostab ja\u0308relevalvet kohtute ja prokuratuuri u\u0308le. EKRE partnerid on no\u0303us arutama kergemate kuritegude menetluse ta\u0308htaegade piiritlemise u\u0308le, aga mitte kohtunikke politiseerima."}, {"text_idx": "#000016", "text": "Ja kirss lahendamata vastuolude tordil on Isamaa vo\u0303i o\u0303igemini selle erakonna esimehe Helir-Valdor Seederi isiklik valimislubadus muuta kogumispensioni kasutamine vabatahtlikuks, andes igau\u0308hele o\u0303igus valida, kas hoida oma raha pensionifondis vo\u0303i investeerida sa\u0308a\u0308ste ise investeerimiskonto kaudu. Pensioni II sammast ei taha lammutada Keskerakond ja sellest pole vaimustuses ka EKRE."}, {"text_idx": "#000017", "text": "Ko\u0303ik konsultatsioone pidavad erakonnad tahavad ja\u0308a\u0308da vo\u0303i minna valitsusse ehk vo\u0303imule. Aga u\u0308kski neist ei saa seda teha hinnalipikut vaatamata."}, {"text_idx": "#000018", "text": "Muidugi oleks ilus meeles pidada president Kersti Kaljulaidi soovitust 25. ma\u0308rtsist, et \"inimeste o\u0303igused ja vabadused vo\u0303ivad kaduda vaid mo\u0303ne u\u0308ksiku hetkel kasuliku valikuga vo\u0303i va\u0308hemalt neutraalsena tunduva valikuga, mis on tehtud muud moodi, kui demokraatlikest va\u0308a\u0308rtustest la\u0308htuvalt\"."}, {"text_idx": "#000019", "text": "Keskerakond, EKRE ja Isamaa mo\u0303tlevad igau\u0308ks siiski eelko\u0303ige oma toetajatele ning piirile, kus ja\u0308releandmisi valimislubadustes pole enam vo\u0303imalik usutavalt po\u0303hjendada. Muidugi on selle ko\u0303ige taustal ka ku\u0308simus, kuidas jagada kolme vahel ministrite portfellid, ehk kes millised viis kohta valitsuses saab ja mis juhtub, kui EKRE ku\u0308sib muuhulgas va\u0308lis-, sise- vo\u0303i kaitse-, kultuuri-, majandus- ja kommunikatsiooniministri kohti."}, {"text_idx": "#000020", "text": "Vo\u0303ibolla on ja\u0308releandmise piir paindlikum, kui pessimistidele praegu tundub ning kolm erakonda lepivad siiski kokku, to\u0303stavad mingid keerulised teemad riiulisse, selgitavad paljuso\u0303naliselt, kuidas igau\u0308ks seisis va\u0308ga jo\u0303uliselt enda po\u0303himo\u0303tete eest ja siis kritiseerivad rohkete eufemismidega kriitikuid. Seeja\u0308rel ja\u0308tkab Ju\u0308ri Ratas (Keskerakond) peaministrina, na\u0308iteks Henn Po\u0303lluaas (EKRE) valitakse riigikogu esimeheks ja na\u0308iteks praegune justiitsminister Urmas Reinsalu (Isamaa) la\u0308heb su\u0308gisel Euroopa Komisjoni ja\u0308rgmiseks eestlastest volinikuks. Vo\u0303ibolla."}, {"text_idx": "#000021", "text": "Ent on ka vo\u0303imalik, et kompromisside piir vo\u0303i ta\u0308psemalt kokkuleppimatuse piir osutub betoonto\u0303kkeks, millest ei saa u\u0308le ega u\u0308mber. Naljaga pooleks vo\u0303ib EKRE aseesimees Martin Helme siis korrata enda sotsiaalmeedia postitust ta\u0308navu 15. jaanuarist: \"Keskerakond on see mis ta on: vasakpoolne, venemeelne, globalistlik, liberaalne. Ratas u\u0308tleb, et tema EKRE-ga koosto\u0308o\u0308d ei tee. Ma loen seda [Keskerakonna valimis]programmi ja mo\u0303tlen, et ei, kullakesed, selle dokumendi valguses ei tee meie teiega midagi koos!\""}, {"text_idx": "#000022", "text": "Tegelikult on Ju\u0308ri Ratas, kes lootis neid konsultatsioone algatades sa\u0308ilitada oma erakonnale peaministripartei staatuse, seista sel moel oma valijate eest (keda ta on ku\u0308ll kaotamas), normaliseerida EKRE ja rahustada EKRE valijaid, na\u0308idanud kahe ja poole na\u0308dala jooksul u\u0308limat kannatlikkust ja paindlikkust. Seda tunnistavad ko\u0303ik, kes on ko\u0303nelusi pealt vo\u0303i ko\u0303rvalt na\u0308inud. Aga ta pole ha\u0308a\u0308letu alistuja tu\u0308u\u0308pi poliitik."}, {"text_idx": "#000023", "text": "Kui praegune kolmik igau\u0308ks oma suunda po\u0308o\u0308rab, on sel puhul ko\u0303ige huvitavam Reformierakonna kui parlamendivalimiste vo\u0303itja otsus. Selge on, et peaministri kohast nad ei loobu. Ent teevad nad ettepaneku alustada koalitsiooniko\u0303nelusi Keskerakonnale vo\u0303i Isamaale ja sotsiaaldemokraatidele? See ma\u0308a\u0308rab Eesti poliitika \u2013 nii vo\u0303imu kui ka vastasrinna \u2013 olemust ja\u0308rgmisteks aastateks."}, {"text_idx": "#000024", "text": "Kaja Kallas tuleb riigikogu ette 15. aprillil"}, {"text_idx": "#000025", "text": "Jaak Valge: rahvaalgatuse ku\u0308nnis vo\u0303iks olla 25 000 ha\u0308a\u0308lt"}, {"text_idx": "#000027", "text": "Kaljulaid kutsus neljapa\u0308evaks kokku uue riigikogu koosseisu"}, {"text_idx": "#000028", "text": "Arnold Ru\u0308u\u0308tel: kooseluseadus pole po\u0303himo\u0303tteline ku\u0308simus"}, {"text_idx": "#000031", "text": "Seeder: ideaalis vo\u0303iks koalitsioonilepe su\u0308ndida enne ja\u0308rgmist neljapa\u0308eva"}, {"text_idx": "#000032", "text": "Eesti finantssektori huvigrupid on II pensionisamba kaotamise vastu"}, {"text_idx": "#000033", "text": "Eesti Rahvusringha\u0308a\u0308lingu kanalid alustavad valimisva\u0308itlustega"}, {"text_idx": "#000034", "text": "Teatri- ja muusikamuuseumis alustab vestlussari \"Jazz on meie varjupaik\""}, {"text_idx": "#000035", "text": "Klo\u0303ts\u030cko: venelased on olu\u0308mpiavo\u0303itjad kuritegudes tsiviilisikute vastu"}, {"text_idx": "#000037", "text": "Volgogradis ripuvad taas Stalingradi teeviidad"}, {"text_idx": "#000038", "text": "Parmas: loodan, et ajakirjanikud suhtuvad nendeni jo\u0303udnud infosse hoolikalt"}, {"text_idx": "#000039", "text": "Riigikohus: prokuratuur peab ajakirjanike trahvimist usutavalt po\u0303hjendama"}, {"text_idx": "#000040", "text": "Rasva ja Jansone pu\u0308stitasid noortesarjas uued rekordid"}, {"text_idx": "#000041", "text": "WSJ: pandeemia ra\u0308sib Hiina maaelu"}, {"text_idx": "#000042", "text": "Tarmu Tammerk: valimiste kajastamisest ERR-is"}, {"text_idx": "#000043", "text": "Azovstali kaitsjad: Ukraina po\u0303genikule tuleks esitada kolm kontrollku\u0308simust"}, {"text_idx": "#000046", "text": "Kaljulaid kritiseeris Vene diplomaatide va\u0308ljasaatmist"}, {"text_idx": "#000049", "text": "Tartu linna ja Emajo\u0303e lodjaseltsi suhted la\u0308ksid korralikult sassi"}, {"text_idx": "#000051", "text": "Jourova: peame koos Eestiga vaatama, kas defineerime vihako\u0303net o\u0303igesti"}, {"text_idx": "#000053", "text": "Otepa\u0308a\u0308 talverallile registreerus 85 vo\u0303istluspaari"}, {"text_idx": "#000055", "text": "Suurlinnades tu\u0308hjenevad bu\u0308roohooned ennustavad ajastu muutust"}, {"text_idx": "#000062", "text": "Toitumisterapeut vee joomisest: la\u0308htuda tuleks janutundest, mitte etteantud kogusest"}, {"text_idx": "#000063", "text": "Rahvusraamatukogu platvorm MIRKO pakub 14. veebruarist tasuta e-va\u0308ljaannete laenutust"}, {"text_idx": "#000064", "text": "Ta\u0308na algab dokumentaalfilmide festival Docpoint"}, {"text_idx": "#000068", "text": "Tulevikutehingud ennustavad, et elektrienergia bo\u0308rsihind on augustini universaalteenusest odavam"}, {"text_idx": "#000070", "text": "Siseministeerium kaalub vo\u0303imalust anda o\u0303igus abielu so\u0303lmida ka eraisikutele"}, {"text_idx": "#000071", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]